Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: „21. számú melléklet a 32/2005. (X. 21.) PM rendelethez
Paragraph Index: 916

„21. számú melléklet a 32/2005. (X. 21.) PM rendelethez Pénztár borra való bizonylat kitöltése és kezelése A bizonylat nyomdai úton elõre sorszámozott, 50 lapos hárompéldányos tömb. A kártyateremben egyidejûleg csak egy ilyen tömb lehet használatban, annak utolsó lapjának felhasználása után kezdhetõ új tömb. Kihagyott fel nem használt lapokat áthúzással érvényteleníteni kell. A borra való leltározása az utolsó asztal zárásakor, az utolsó asztalon történik. A bizonylatot a játékvezetõ tölti ki. A „Kártyaterem neve” és „Kártyaterem címe” rovat kitöltése történhet a kártyaterem bélyegzõjével is. „Játéknap” a kártyaterem nyitásától a zárásig terjedõ, a naptári naptól eltérõen meghatározott idõszak. Az „elszámolás helye” rovatban azt az asztalszámot kell megadni, amelyik asztalon a pénztári borra való leltározása és a bizonylat kitöltése történik. A játéknap során a borra való tartóban összegyûlt és megszámolt zsetonokat darabszám, címlet és összeg szerint kell a bizonylaton feltûntetni, majd összesíteni. A bizonylatot a teremvezetõ, a pénztáros és a játékvezetõ írja alá.”

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes